

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2017.gada 5.decembrī Nr.39

SĒDE NOTIEK DOMES SĒŽU ZĀLĒ

SĒDE SASAUKTA plkst. 16.45

SĒDI ATKLĀJ plkst. 16.45

SĒDES DARBA KĀRTĪBA:

1. Par grozījumiem Daugavpils pilsētas domes Centralizēto iepirkumu nodaļas nolikumā.
2. Par grozījumiem Daugavpils pilsētas domes 2016.gada 8.decembra saistošajos noteikumos Nr.47 „Daugavpils pilsētas pašvaldības sociālie pabalsti”.

SĒDI VADA – Daugavpils pilsētas domes priekšsēdētājs Rihards Eigims.

SĒDĒ PIEDALĀS - 11 Domes deputāti – R.Eigims, A.Elksniņš, A.Gržibovskis,

R.Joksts, I.Kokina, V.Kononovs,

J.Lāčplēsis, M.Lavrenovs, I.Prelatovs,

H.Soldatjonoka, A.Zdanovskis

SĒDĒ NEPIEDALĀS - 4 Domes deputāti – A.Broks – iemesls nav zināms

J.Dukšinskis – iemesls nav zināms

M.Ivanova- Jevsejeva – iemesls nav zināms

L.Jankovska – komandējumā

SĒDĒ PIEDALĀS - pašvaldības administrācijas darbinieki:

I.Goldberga, R.Golovans, A.Streiķis, M.Dimitrijeva, I.Šalkovskis,

M.Gizatullins

- pašvaldības budžeta iestādes darbinieki:

N.Jakubovska, L.Žuromska, I.Leonova

- plašsaziņas līdzekļu pārstāvji:

A.Kaznačejeva, A.Jemeljanovs, L.Kirilova, P.Gallers

SĒDI PROTOKOLĒ - Domes protokolu lietvedības un arhīva pārzine S.Rimicāne

**1.§ (671.)**

# Par grozījumiem Daugavpils pilsētas domes Centralizēto iepirkumu nodaļas nolikumā

# R.Golovans, A.Elksniņš, V.Kononovs, J.Lāčplēsis, R.Eigims

V.Kononovs piedāvā svītrot lēmuma projekta 1.1.punktā vārdu “priekšsēdētāja”.

R.Eigims lūdz deputātus balsot par priekšlikumu koriģēt 1.1.punktu “Izteikt nolikuma 2.1.punktu šādā redakcijā: 2.1. Atbilstoši Domes apstiprinātajai kārtībai plānot un organizēt publisko iepirkumu procedūras pašvaldības iestādēm, kā arī iepirkumu procedūras kapitālsabiedrībām, kurās paredzamā līgumcena (būvdarbiem, pakalpojumiem un preču piegādei) ir 500 000 EUR vai lielāka.”

Atklāti balsojot, PAR – 4 (A.Elksniņš, A.Gržibovskis, V.Kononovs, M.Lavrenovs), PRET – nav, ATTURAS – 7(R.Eigims, R.Joksts, I.Kokina, J.Lāčplēsis, I.Prelatovs, H.Soldatjonoka, A.Zdanovskis), deputāti nolemj priekšlikumu neatbalstīt.

A.Elksniņš jautā R.Eigimam, vai šī domes sēde par nepieciešamību grozīt Centralizēto iepirkumu nodaļas nolikumu ir sasaukta ņemot vērā Jums adresēto iesniegumu par 2017.gada 19.oktobra rīkojumu Nr.272 un 2017.gada 2.novembra rīkojumu Nr.284, kuros esat pārkāpis pilnvaras?

R.Eigims lūdz deputātam A.Elksniņam uzdot jautājumus pēc būtības, kas attiecas uz lēmuma projektu.

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 21.punktu, atklāti balsojot: PAR – 7 (R.Eigims, R.Joksts, I.Kokina, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Izdarīt ar Daugavpils pilsētas domes 2015.gada 30.janvāra lēmumu Nr.14 apstiprinātā Centralizēto iepirkumu nodaļas nolikumā šādus grozījumus:

1.1. Izteikt nolikuma 2.1.punktu šādā redakcijā:

„2.1. Atbilstoši Domes priekšsēdētāja apstiprinātajai kārtībai plānot un organizēt publisko iepirkumu procedūras pašvaldības iestādēm, kā arī iepirkumu procedūras kapitālsabiedrībām, kurās paredzamā līgumcena (būvdarbiem, pakalpojumiem un preču piegādei) ir 500 000 EUR vai lielāka.”.

1.2. Izteikt nolikuma 2.4.punktu šādā redakcijā:

“2.4. Nodrošināt iepirkumu līgumu sagatavošanu ar iepirkumu uzvarētājiem un nodošanu pasūtītājiem, izņemot līgumus, kurus pasūtītāji slēdz vispārīgo vienošanos ietvaros.”

1.3. Papildināt 2.6.punktu aiz vārda „iestāžu” ar vārdu „kapitālsabiedrību”.

1.4. Izteikt nolikuma 2.11.punktu šādā redakcijā:

“2.11. Normatīvajos aktos noteiktajā kārtībā nodrošināt informācijas par iepirkumiem, rakstiski noslēgtajiem publiskajiem būvdarbu, piegādes un pakalpojumu līgumiem pieejamību sabiedrībai, izņemot līgumiem, kurus pasūtītāji slēdz vispārīgo vienošanos ietvaros .”

1.5. Izteikt nolikuma 2.13.punktu šādā redakcijā:

„2.13. Izstrādāt un pilnveidot Domes iekšējos normatīvos aktus Domes struktūrvienību, iestāžu un kapitālsabiedrību iepirkumu organizēšanai un veikšanai, konsultēt un sniegt atzinumus iepirkumu jomā”.

1.6. Papildināt nolikuma 4.2.punktu aiz vārda „iestādēm” ar vārdiem „un kapitālsabiedrībām”.

**2.§ (672.)**

# Par grozījumiem Daugavpils pilsētas domes 2016.gada 8.decembra saistošajos noteikumos Nr.47 „Daugavpils pilsētas pašvaldības sociālie pabalsti”

# N.Jakubovska, R.Eigims

N.Jakubovska lūdz svītrot no lēmuma projekta 1.6punktu.

Pamatojoties uz likuma "Par pašvaldībām" 43.panta trešo daļu, Sociālo pakalpojumu un sociālās palīdzības likuma 35.panta ceturto un piekto daļu, Ministru kabineta 2010.gada 30.marta noteikumu Nr.299 “Noteikumi par ģimenes vai atsevišķi dzīvojošas personas atzīšanu par trūcīgu” 19.4.apakšpunktu, Ministru kabineta 2009.gada 17.jūnija noteikumu Nr.550 “Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 13.punktu un Ministru kabineta 2012.gada 18.decembra noteikumu Nr.913 “Noteikumi par garantēto minimālo ienākumu līmeni” 3.punktu, atklāti balsojot: PAR – 11 (R.Eigims, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Apstiprināt Daugavpils pilsētas domes 2017.gada 5.decembra saistošos noteikumus Nr.45 “Grozījumi Daugavpils pilsētas domes 2016.gada 8.decembra saistošajos noteikumos Nr.47 “Daugavpils pilsētas pašvaldības sociālie pabalsti””.

Pielikumā: Daugavpils pilsētas domes 2017.gada 5.decembra saistošie noteikumi Nr.45 “Grozījumi Daugavpils pilsētas domes 2016.gada 8.decembra saistošajos noteikumos Nr.47 “Daugavpils pilsētas pašvaldības sociālie pabalsti”” un to paskaidrojuma raksts.

Sēdi slēdz plkst.16.55

Sēdes vadītājs,

Domes priekšsēdētājs *(personiskais paraksts)* R.Eigims

Protokoliste *(personiskais paraksts)* S.Rimicāne